recursal/SuperWikiNEXT-32B huggingface dataset:
**மலங்கன்குடியிருப்பு** தமிழகத்தில் அரியலூர் மாவட்டத்தில் செயங்கொண்டம் நகராட்சியில் 3 வது வார்டாக உள்ளது. திருச்சிராப்பள்ளியில் இருந்து 95 ஆவது கி.மீ. அரியலூர், கும்பகோணம் மற்றும் விருத்தாசலத்தில் இருந்து 40 கி.மீ. சிதம்பரத்தில் இருந்து 48 கி.மீ. இவ்வூர் மலங்கன்குடியிருப்பு என்று பெயர் வரக்காரணம் மலங்கன் என்ற வகையறாவைச் சார்ந்தவர்கள் இவ்வூர் ஓடையின் வழியாக வந்து குடியேறியதால் அவ்ஓடைக்கு பெயர் மலங்கன்சாவடி ஓடை என்றும் ஊருக்கு மலங்கன்குடியிருப்பு என்றும் பெயர் வந்ததாக கூறுகின்றனர்.

இவ்வூருக்கு மலங்கற்குடியிருப்பு மற்றும் வீரர்கள் குடியிருப்பு என்றும் பெயர்கள் இருந்ததாக முன்னோர்களால் கூறக்கேட்டிருக்கின்றேன். அதற்கு காரணம் கங்கைகொண்டசோழபுரத்தை தலைநகராகக் கொண்டு சுமார் 950 ஆண்டுகளுக்கு முன் வாழ்ந்த இராசேந்திரசோழனுக்கு படைவீரர்கள் வாழ்ந்த ஊர்ராக இருந்தது என்பதை மாளிகைமேடு கல்வெட்டில் இருந்து அறிய முடிந்தது. மேலும் இவ்வூர் ஆலடிக்குட்டை ஏரியில் தண்ணீர் வற்றினால் பழங்காலத்து சமாதிகள் பல இருப்பதை தற்பொழுதும் காணலாம்.

தற்பொழுது இவ்வூரில் வன்னியர்கள் பெரும்பான்மையாகவும் ஆதிதராவிடர்கள் மற்றும் பழங்குடியினரும் சேர்ந்து சுமார் 400 குடும்பங்கள் வசித்து வருகின்றனர். தொழில் விவசாயம் மட்டுமே.
**சிறீசந்திரா** (*Srichandra*) (ஆட்சி சுமார் 930-975) கிழக்கு வங்காளத்தில் ஆட்சி செய்த சந்திர வம்சத்தின் இரண்டாவது மற்றும் மிகவும் செல்வாக்கு மிக்க ஆட்சியாளனாவான்.

வாழ்க்கை
--------

திரைலோக்யச்சந்திரனுக்குப் பிறகு, சிறீசந்திரன் "பரமசௌகதா", "பரமேசுவர்", "பரம்பத்தரக்" , "மகாராசாதிராசன்"  ஆகிய பட்டங்களை எடுத்துக்கொண்டு அரியணை ஏறினான்.  வரலாற்றாலாளர்அப்துல் மோமின் சௌத்ரி எழுதிய 'வங்காளத்தின் வம்ச வரலாறு' என்ற புத்தகத்தின்படி, சிறீசந்திரன் கிபி 930 முதல் 975 வரை 45 ஆண்டுகள் ஆட்சி செய்தான். பின்னர், ரமேஷ் சந்திர மஜும்தார் தனது 'வங்காளதேச வரலாறு' என்ற புத்தகத்தில் சிறீசந்திரன் 905 முதல் 955 வரை ஆட்சி செய்ததாகக் குறிப்பிட்டுள்ளார். எனினும் சந்திர வம்ச அரசர்களில் இவனே அதிக காலம் ஆட்சி செய்தான். மணிக்கஞ்ச், டாக்கா, பரித்பூர், பத்மா, சில்ஹெட் , கொமில்லாப் பகுதிகள் இவனது ஆட்சியின் கீழ் வந்தன. இவன் தனது தலைநகரை தேவபர்வதத்திலிருந்து விக்ரம்பூருக்கு மாற்றினான் (இன்றைய முன்சிகஞ்ச்). சந்திர வம்ச அரசர்களைப் பற்றிய விரிவான விளக்கத்தை பாசிம்பாக் செப்புப் பட்டயக் கல்வெட்டிலிருந்து காணலாம்.

காமரூப இராச்சியத்திற்கு எதிரான இவனது வெற்றிகளை விவரிக்கும் மௌல்விபஜாரில் உள்ள பாஸ்சிம்பாக் கிராமத்தில் கண்டுபிடிக்கப்பட்ட மைனாமதியில் இருந்து செப்புத் தகடுகள் மற்றும் பாசிம்பாக் செப்புத்தகடு ஆகியவற்றிலிருந்து இவனைப் பற்றி அறியப்படுகிறது. தனது தந்தையின் இராச்சியத்தை வங்க நாடு, சமதாத இராச்சியங்களை உள்ளடக்கி விரிவுபடுத்தினான். இவன், ஹரிகேள ராச்சியம், பாலப் பேரரசு, வடக்கு வங்காளத்தின் காம்போஜ பால வம்சத்தினருடன் வெற்றிகரமாக போரிட்டான். இரண்டாம் கோபாலன் இவனது இவனது சமகால பால ஆட்சியாளன் ஆவான். சிறீசந்திரன் தனது பேரரசின் நிர்வாக மையத்தை தேவபர்வதத்திலிருந்து புதிதாக கட்டப்பட்ட தனது தலைநகரான விக்ரம்பூருக்கு மாற்றினான்.

மதம்
----

கிடைக்கக்கூடியச் செப்புத் தகடுகளின்படி, இவன் பௌத்த சமயத்தை பின்பற்றினான் என்றாலும், தனது குடிமக்களிடையே பிற மத நம்பிக்கைகளை சகித்துக்கொண்டான். இடம்பெயர்ந்த பிராமணர்களை தனது பேரரசுக்குள் குடியேற்ற இவன் மேற்கொண்டான். தனது மகன் கல்யாணசந்திரனும் ஒரு பௌத்தனாக இருந்தான். மேலும் இவனது பேரனான அதிசரும் பௌத்தப் பிக்குவாக இருந்தார்.

சான்றுகள்
---------

1. ↑  Kashem, Abul (7 November 2014). "காப்பகப்படுத்தப்பட்ட நகல்" (in bn). *The Daily Ittefaq*. Archived from the original on 13 நவம்பர் 2020. .
2. ↑  "Two: বাংলাদেশের রাজনৈতিক ইতিহাস: প্রাচীনকাল থেকে বঙ্গভঙ্গপূর্ব পর্যন্ত (Article: দক্ষিণ–পূর্ব বাংলার স্বাধীন রাজ্য: চন্দ্র রাজবংশ)". National Curriculum and Textbook Board, Dhaka. 2011. பக். 38–39.
3. ↑  "Two: বাংলাদেশের রাজনৈতিক ইতিহাস: প্রাচীনকাল থেকে বঙ্গভঙ্গপূর্ব পর্যন্ত (Article: দক্ষিণ–পূর্ব বাংলার স্বাধীন রাজ্য: চন্দ্র রাজবংশ)". National Curriculum and Textbook Board, Dhaka. 2011. பக். 38–39.
4. ↑  Chowdhury, Dwoha (7 August 2020).  (in bn)*The Daily Star*. .
5. 1 2  Shakil, Mahfuj (20 July 2020).  (in bn)*Kaler Kantha* (Kulaura, Moulvibazar). .
6. ↑  Islam, Siful (27 July 2020).  (in bn)*Dhaka Tibune* (Moulvibazar). .
7. ↑  Russel, Tanjir Ahmed (19 July 2020).  (in bn)*Manab Zamin*. .
8. ↑  Islam, Mohammad Majharul (17 August 2020).  (in bn)*Samakal*. .

* Singh, Nagendra Kr. (2003). *Encyclopaedia of Bangladesh*. Anmol Publications Pvt Ltd. பக். 7–21. பன்னாட்டுத் தரப்புத்தக எண்:81-261-1390-1.
* Chowdhury, Abdul Momin (1967). *Dynastic History of Bengal*. Dacca: The Asiatic Society of Pakistan.
**நந்தாதேவி பனியாறு** (*Nanda Devi Glacier*) இந்தியாவின் உத்தராகண்டம் மாநிலத்திலுள்ள சமோலி மாவட்டத்தில் இருக்கும் ஒரு பனியாறு ஆகும். இது நந்தா தேவி சிகரத்திற்கு அருகில் உள்ளது.

நந்தா தேவி பனியாறு குழுமம் என்பது பார்ட்டோலி, குருந்தோலி, நதா தேவி வடக்கு, நந்தா தேவி தெற்கு, நந்தக்னா, ரமணி மற்றும் உத்தரகண்ட மாநிலத்தின் திருசுல் ஆகிய ஏழு பனியாறுகளின் சேர்க்கையாகும்.

நந்தா தேவி பனியாறு புகழ் பெற்றதாகும். இதன் உடைப்பு காரணமாக பெப்ரவரி 2021 இல் உத்தராகண்டத்தில் வெள்ளப்பெருக்கு ஏற்பட்டது. புவி வெப்பமடைதலுக்கு இப்பனியாறு ஒரு காரணம் என குற்றம் சாட்டப்படுகிறது.

மேற்கோள்கள்
-----------

1. ↑  "Nanda Devi glacier burst: What we know so far". February 7, 2021. 2021-02-13 அன்று பார்க்கப்பட்டது.
2. ↑  "Nanda Devi Group of Glaciers".
3. ↑  "Climate Crisis Likely Behind Deadly Glacier Collapse in India".

புற இணைப்புகள்
--------------

* Why did the Nanda Devi glacier melt, mid-winter
* A Youtube on why the Nandi Devi glacier melted, mid-winter
* A Youtube,Could the Uttarakhand disaster have been averted?
**தமிழிசைப் பேரகராதி** என்பது தமிழிசைக் கலைச்சொற்களுக்கான அகராதி ஆகும். இதை நா. மம்மது அவர்கள் ஆக்கி உள்ளார். இந்த நூல் 498 பக்கங்களுடன் வெளி வந்துள்ளது. இது இசை பற்றிய துறை அகராதி என்பதால், இதில் இடம்பெறும் சொற்கள் பலவற்றுக்கான விரிவான பொருள்கள் தரப்பட்டுள்ளன. இதனால் இது தமிழ் இசை இயலின் கலைச்சொல் களஞ்சிய அகராதி ஆகிறது என நூலாசிரியர் குறிப்பிட்டுள்ளார். இன்னிசை அறக்கட்டளை என்னும் நிறுவனம் இதன் முதற் பதிப்பை 2010 ஆம் ஆண்டில் வெளியிட்டது. 

இந்நூலாசிரியர் திரு ந.மம்மது அவர்கள் 2019 ஆம் ஆண்டில் தமிழிசைப் பேரகராதியை வெளியிட்டு 100 பண்களுக்கான பண் களஞ்சியத்தை குறுந்தகடு வடிவில் வெளியிட்டுள்ளார்.

நூல் வரலாறு
-----------

2005ல் அமெரிக்காவின் டெக்சாசு மாநிலத்தில் இடம்பெற்ற அமெரிக்கத் தமிழ்ச் சங்கங்களின் கூட்டமைப்பின் மாநாட்டில் கலந்துகொள்ள வந்திருந்த அறிஞர்களுக்கு அம் மாநாட்டை முன்னின்று நடத்திய திரு. பால் சி பாண்டியன் அளித்த விருந்து நிகழ்வின்போது இந்நூலுக்கான கரு உருவானது. நூலின் ஆசிரியராக நா. மம்மதுவைக் கேட்டுக்கொள்வதெனவும் முடிவானது. பின்னர் இப்பணியை முன்னெடுப்பதற்காக இன்னிசை அறக்கட்டளை தொடங்கப்பட்டது. இதன் புரவலராக பால் பாண்டியனும், ஒருங்கிணைப்பாளராக கு. ஞானசம்பந்தனும், தொகுப்பாசிரியராக நா. மம்மதுவும் பொறுப்பேற்றனர். பத்துக்கு மேற்பட்ட அறிஞர்களைக் கொண்ட கருத்தாளர் குழுவொன்றும் அமைக்கப்பட்டது. 2005ல் கருவாக உருவாகிய பணி 2010ல் நூலுருவானது.

மேற்கோள்கள்
-----------

1. ↑  மம்மது, நா. 2010. ஆசிரியர் முகவுரை பக். கக.
2. ↑  மம்மது, நா. 2010. கு. ஞானசம்பந்தன் அவர்களின் அறிமுகவுரை

உசாத்துணைகள்
------------

* மம்மது, நா. தமிழிசைப் பேரகராதி (சொற்களஞ்சியம்), இன்னிசை அறக்கட்டளை, மதுரை, 2010.

வெளி இணைப்புகள்
---------------

* தமிழிசைப் பேரகராதி.pdf
* தமிழிசைப் பேரகராதி பரணிடப்பட்டது 2010-07-15 at the வந்தவழி இயந்திரம்
* சாதனை: இசைக்கென்று ஓர் பேரகராதி!, பா. ராஜா, தினமணி, 13 செப் 2009
* நா.மம்மதுவின் தமிழிசைப் பேரகராதியை முன்வைத்துச் சில சிந்தனைகள்
வேதியியலில், **தூண்டல் விளைவு** (Inductive effect) என்பது மூலக்கூறொன்றில் அணுக்கள் அல்லது மூலக்கூற்றுத் தொகுதிகளுக்கு இடையில் உள்ள சகப்பிணைப்பு ஒன்றின் முனைவுறுதலில் அருகாமையில் உள்ள பிணைப்பு, அணு அல்லது தொகுதியின் காரணமாக ஏற்படும் மாற்றம் ஆகும். இது ஒரு நிலையான நிகழ்வு ஆகும். இது π பிணைப்புகளைக் கொண்டுள்ள சேர்மங்களில் காணப்படும் எலக்ட்ரான் நகர் விளைவினைக்கு ஈடாக σ பிணைப்புகளைக் கொண்டுள்ள சேர்மங்களில் காணப்படும் ஒரு நிகழ்வாகும்.

விளக்கம்
--------

ஈத்தேன் மற்றும் எதில் குளோரைடுகளைக் கொண்டு இந்த நிகழ்வினைப் பின்வருமாறு விளக்கலாம். ஈத்தேனில் காணப்படும் C–C பிணைப்பானது முனைவுத் தன்மை அற்றது. ஆனால், எதில் குளோரைடில் காணப்படும் C–C பிணைப்பு முனைவுத் தன்மை கொண்டது. எதில் குளோரடு சேர்மத்தில் C–Cl பிணைப்பில் கார்பன் மற்றும் குளோரின் அணுக்களுக்கு இடையில் காணப்படும் எலக்ட்ரான் கவர் தன்மையில் உள்ள வேறுபாட்டின் காரணமாக, C–Cl சகப்பிணைப்பில் உள்ள எதிர்மின்னிகள் குளோரினை நோக்கி ஒப்பீட்டளவில் ஈர்க்கப்படுகிறது. இதன் விளைவாக மேற்சொன்ன பிணைப்பில் குளோரினின் மீது சிறிதளவு எதிர்மின் தன்மையும், அதனோடு இணைந்த கார்பன் அணுவின் மீது சிறிதளவு நேர்மின் தன்மையும் ஏற்படுகிறது. இதனை ஈடு செய்யும் விதமாக, எதில் குளோரைடு சேர்மத்தில் காணப்படும் C1 ஆனது தனக்கும் C2 விற்கும் இடையே உள்ள பிணைப்பின் எதிர்மின்னி இணையினை தன்னை நோக்கி ஈர்க்கிறது. இத்தகைய முனைவாதல் நிகழ்வே தூண்டல் விளைவாகும். இந்த விளைவானது அருகாமைப் பிணைப்புகளில் அதிகமாகவும், C1 இலிருந்து செல்லச் செல்ல குறையவும் செய்கிறது. இவ்விளைவு தூண்டல் விளைவிற்கு காரணமான தொகுதியிலிருந்து நான்கு பிணைப்புகளுக்கு அப்பால் மிகக்குறைவாகி விடுவதால் முக்கியத்துமற்றதாகி விடுகிறது.

மேற்கோள்கள்
-----------

1. ↑  Richard Daley (2005). *Organic Chemistry, Party 1 of 3*. Lulu.com. பக். 58–. பன்னாட்டுத் தரப்புத்தக எண்:978-1-304-67486-9. .
2. ↑   [file:///home/chronos/u-775f83202eabecb57a45f21e7481dacfd4c4e282/Downloads/XI%20Std%20Chemistry%20Vol-2%20Tamil%20Medium%20Combined%2015.09.18.pdf *மேல்நிலை முதலாம் ஆண்டு வேதியியல் தொகுதி 2*]. தமிழ்நாடு பாடநூல் மற்றும் கல்வியியல் பணிகள் கழகம். 2018. பக். 182. file:///home/chronos/u-775f83202eabecb57a45f21e7481dacfd4c4e282/Downloads/XI%20Std%20Chemistry%20Vol-2%20Tamil%20Medium%20Combined%2015.09.18.pdf. 
[*தொடர்பிழந்த இணைப்பு*]
**தமிழறியும் பெருமான் கதை** என்பது ஔவையாரோடு தொடர்புடைய கதைகளில் ஒன்று. தமிழறியும் பெருமான் என்பது ஒரு பெண்ணின் பெயர். 

அரசகுமரனும் அரசகுமரியும் காதலர்கள். வில்லன் ஒருவனால் இருவரும் கொல்லப்பட்டனர். அவர்கள் பேய் வடிவம் கொண்டு ஒரு சத்திரத்தில் தங்கி அங்கு வந்து தங்குவோரையெல்லாம் அச்சுறுத்தி முடுக்கிக்கொண்டிருந்தனர். ஒருநாள் ஔவையார் அந்தச் சத்திரத்தில் தங்கினார். பேய்கள் வழக்கம்போல் அச்சுறுத்தத் தொடங்கின. பெண்பேய் கல்வியில் வல்ல பேய். இந்தப் பேய் "எற்றெற்று"  என்று சொல்லிக்கொண்டு, காலால் எற்றி ஔவையாரை அறைய வந்தது. ஔவையார் அந்தப் பேயின் வரலாற்றை முன்பே அறிந்தவர். அந்தப் பேய் வரும்போது நான்கு பாடல்கள் பாடினார். அவற்றுள் ஒன்று

வெண்பா இருகாலில் கல்லாளை, வெள்ளோலை
கண்பார்க்கக் கையால் எழுதாளை – பெண்பாவி
பெற்றாளே பெற்றாள், பிறர்நகைக்கப் பெற்றாள்,என்(று)
எற்றோ,மற்(று) :எற்றோ,மற்(று) எற்று.
இப்படி நான்கு பாடல்கள்.

பேய் ஔவையை எற்ற வர, ஔவை பேயை எற்றப் போவதாகப் பாடினார். 

பேய் நடுங்கி ஔவையின் காலில் விழுந்து வணங்கியது. ஔவை அந்தப் பேயின் எதிர்கால வாழ்க்கையை எடுத்துரைத்தார். அவர் வாக்குப்படி பெண்பேய் தமிழறியும் பெருமான் எனப் போற்றப்படும் பெருமாட்டியாகப் பிறந்தது. அவளது முற்பிறவிக் காதலன் விறகுவெட்டியின் மகனாகப் பிறந்து விறகு வெட்டிக்கொண்டிருந்தவனைக் கண்டு காதல் கொண்டு திருமணம் நடந்தேறியது.

* இங்குக் காட்டப்பட்டுள்ள பாடல் 16-17ஆம் நூற்றாண்டினது ஆகலாம்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

அடிக்குறிப்பு
-------------

1. ↑  இது மரபுக்கு ஒவ்வாத வழக்கு
2. ↑  (எத்து, எத்து)
**சிறீகொண்டா தாலுகா** (Shrigonda Taluka) இந்தியாவின் மகாராட்டிரா மாநிலத்தின் வடகிழக்கில் உள்ள அமராவதி மண்டலத்தில் அமைந்த அகமதுநகர் மாவட்டத்தில் உள்ள 14 வருவாய் வட்டங்களில் ஒன்றாகும். இத்தாலுகாவின் நிர்வாகத் தலைமையிடம் சிறீகொண்டா நகரம் ஆகும். இந்த தாலுகா சிறீகொண்டா நகராட்சி மற்றும் 114 வருவாய் கிராமங்களைக் கொண்டுள்ளது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, 65,644 வீடுகளைக் கொண்ட சிறீகொண்டா தாலுகாவின் மொத்த மக்கள் தொகை 3,15,975 ஆகும். மக்கள் தொகையில் ஆண்கள் 164344 மற்றும் 151631 பெண்கள் ஆக உள்ளனர். பாலின விகிதம் 1000 ஆண்களுக்கு 929 
பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 38,588 - 12.21% ஆகும். சராசரி எழுத்தறிவு 66.94% ஆகும். பட்டியல் மக்கள் மற்றும் பழங்குடிகள் முறையே மற்றும் ஆகவுள்ளனர். இதன் மக்கள் தொகையில் இந்துக்கள் 3,00,762 (95.19%), இசுலாமியர்கள் 10,800 (3.42%), பௌத்தர்கள் 1781 (0.56%), சமணர்கள் 1438 (0.46%), கிறித்துவர்கள் மற்றும் பிறர் 0.48% ஆக உள்ளனர். 1602.82 சதுர கிலோ மீட்டர் பரப்பளவு கொண்ட இந்த தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பில் 197 பேர் வீதம் வாழ்கின்றனர்.

மேற்கோள்கள்
-----------

1. ↑  Shrigonda Taluka
2. ↑  Shrigonda Taluka Population Census 2011
**ஜோ சால்டனா** (ஆங்கில மொழி: *Zoe Saldaña*) (பிறப்பு: சூன் 19, 1978) என்பவர் அமெரிக்கா நாட்டு நடிகை ஆவார். இவர் 1999ஆம் ஆண்டு ஒளிபரப்பான *லா & ஆர்டர்* என்ற தொடரில் மூலம் அறிமுகமானார். ஒரு ஆண்டு கழித்து 2000 இல் பாலே நடனக் கலைஞராக *சென்டர் ஸ்டேஜ்* என்ற திரைப்படத்தில் நடித்தார். 

இவர் 2009 இல் அறிவியல் புனைகதை திரைப்படமான "ஸ்டார் ட்ரெக்" என்ற திரைப்படத்தில் நியோட்டா உஹுரா என்ற கதாபாத்திரத்திலும், அதே ஆண்டு வெளியான அவதார் என்ற திரைப்படத்தில் நேதிரி என்ற கதாபாத்திரத்திலும் நடித்ததன் மூலம் இவரின் நடிப்பு திறன் பலரால் அறியப்பட்டது.

2014ஆம் ஆண்டு முதல் மார்வல் திரைப் பிரபஞ்சம் கதாபாத்திரமான காமோரா என்ற மீநாயகன் கதாபாத்திர மூலம் கார்டியன்ஸ் ஆப் தி கேலக்ஸி கார்டியன்ஸ் ஆப் தி கேலக்ஸி 2 (2017), அவென்ஜ்ர்ஸ் : இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படத்தில் நடித்துள்ளார். இவர் அதிகம் வசூல் செய்த திரைப்படங்களில் நடித்த நடிகை என்ற பட்டியலில் இடம் பிடித்துள்ளார் (தரவரிசை பட்டியலில் முதல் ஐந்து படங்களில் மூன்றில் இவர் நடித்திருக்கிறார்) மற்றும் இவர் நடித்த திரைப்படங்கள் உலகளாவிய ரீதியில் 10 பில்லியன் டாலருக்கும் அதிகமாக வசூலித்துள்ளது என்பது குறிப்பிடத்தக்கது.

மேற்கோள்கள்
-----------

1. ↑  "Avatar". *Rotten Tomatoes*. Flixster. December 27, 2017 அன்று பார்க்கப்பட்டது.
2. ↑  Shattuck, Kathryn (May 4, 2017). "Zoe Saldana, Sci-fi Queen, on the ‘Guardians’ Sequel". *த நியூயார்க் டைம்ஸ்*.. பார்த்த நாள்: June 25, 2019.
3. ↑  Yamato, Jen; Busch, Anita (January 14, 2014). "Sam Worthington & Zoë Saldaña To Return For 'Avatar' Sequels; Fox Eyeing End Of Year Start". *Deadline Hollywood*. December 27, 2017 அன்று பார்க்கப்பட்டது.
4. ↑  "Zoe Saldana Movie Box Office Results". *Box Office Mojo*. 3 July 2019 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் ஜோ சல்டனா
*இதனுடன் குழப்பிக் கொள்ளாதீர்: இந்தியாவிலும் பிற நாடுகளிலும் பயன்படுத்தப்படும் குர்முகியுடன்.*

**சாமுகி** (*Shahmukhi*, *ஷாமுகி*, பஞ்சாபி: شاہ مکھی, குர்முகி: ਸ਼ਾਹਮੁਖੀ, பஞ்சாபி மொழியை எழுத பஞ்சாபிலுள்ள முசுலிம்கள் பயன்படுத்தும் பெர்சிய-அராபிய எழுத்துமுறை ஆகும்; இதன் நேரடிப் பொருள் "அரசரின் (ஷா) வாயிலிருந்து" என்பதாகும். இது பொதுவாக நஸ்தலீகு வரிவடிவத்தில் எழுதப்படுகின்றது. பஞ்சாபி மொழியில் பயன்படுத்தப்படும் இரு எழுத்துமுறைகளில் பெர்சிய-அராபிய முறை ஒன்றாகும்; மற்றது குர்முகி.

சாமுகி எழுத்துமுறையை முதலில் பஞ்சாபின் சூபி கவிஞர்கள் பயன்படுத்தினர்; 1947இல் பாக்கித்தான் உருவாக்கத்தை அடுத்து பாக்கித்தானிய பஞ்சாபில் முஸ்லிம் மக்கள் எழுதும் வழமையான எழுத்துமுறையானது; தற்கால இந்திய பஞ்சாபில் இந்துக்களும் சீக்கியர்களும் குர்முகி எழுத்துமுறையைத் தழுவினர்.

இந்தியப் பஞ்சாபில் இதன் பயன்பாடு பெரும்பாலும் மூத்த தலைமுறையினரிடம் மட்டுமே உள்ளது. ஆயினும் பஞ்சாபி மொழியில் முதுகலைப் பட்டப்படிப்பு படிப்பவர்களுக்கு இந்த எழுத்துமுறையை அறிந்திருப்பது பரிந்துரைக்கப்பட்டுள்ளது. இருப்பினும் இந்திய சம்மு காசுமீரில் போத்தோயரி பேச்சுமொழியைப் பதிய முதன்மை எழுத்துமுறையாக சாமுகி பயன்படுத்தப்படுகின்றது.

சாமுகி வலதுபுறம் தொடங்கி இடது புறம் நோக்கி எழுதப்படுகின்றது; குர்முகி இடதிலிருந்து வலதாக எழுதப்படுகின்றது. இரண்டு எழுத்துமுறைகளுக்கும் உள்ள ஒப்பீட்டைக் கீழே காணலாம்:

மேல் இடது: பன்னாட்டு ஒலிப்பியல் அரிச்சுவடி, dash, மேல் வலது: குர்முகி, கீழே: சாமுகி.

மேற்சான்றுகள்
-------------

1. ↑  "Re: Sangam: Gurmukhi to Shahmukhi(Urdu) transliteration software". Sikhmatrimonials.com. 2006-06-27. 2014-02-08 அன்று பார்க்கப்பட்டது.

வெளி இணைப்புகள்
---------------

* Shahmukhi to Gurmukhi Transliteration System: A Corpus based Approach
* The Western Panjabi Alphabet பரணிடப்பட்டது 2017-11-30 at the வந்தவழி இயந்திரம்
* Learn Shahmukhi
* Likhari in Shahmukhi பரணிடப்பட்டது 2004-03-15 at the வந்தவழி இயந்திரம்
* Kalam-e-Baba Nanak
* Punjabi and Punjab பரணிடப்பட்டது 2011-07-15 at the வந்தவழி இயந்திரம்
* E-Book on Gurmukhi and Shahmukhi
* PDF on Gurmukhi and Shahmukhi பரணிடப்பட்டது 2018-09-03 at the வந்தவழி இயந்திரம்
**தமிழினச் சுத்திகரிப்புக் குறிகாட்டி** சனவரி முதல் ஏப்ரல் 2009 வரை இலங்கையில் வன்னிப் பகுதி மீது இலங்கைப் படைத்துறையினர் நடாத்திய பல்குழல் பீரங்கி, ஆட்டிலறி மற்றும் குறுந்தூரப் பீரங்கித் தாக்குல்களில் படுகொலை செய்யப்பட்ட தமிழர்களின் எண்ணிக்கையைப் பட்டியலிடுகிறது. இந்தக் குறிகாட்டிக்கான தகவல்கள் உரிய முறையில் ஆதாரபூர்வமான தரவுகளிலிருந்து எடுக்கப்பட்டுள்ளன. மருத்துவமனை வட்டாரங்கள், நீதித்துறை வட்டாரங்கள், வடக்கு-கிழக்கு மனித உரிமைச் செயலகம் மற்றும் நம்பகத்தன்மயுடைய ஊடகச் செய்திகள் ஆகியவற்றிலிருந்து மிகவும் கவனமாகச் சேகரிக்கப்படும் தகவல்களின் அடிப்படையிலேயே இந்தக் குறிகாட்டி வெளியிடப்பட்டுள்ளது.

தமிழ் இனச் சுத்திகரிப்புக் குறிகாட்டி| செயல் | எண்ணிக்கை
 |
| --- | --- |
| படுகொலை செய்யப்பட்ட தமிழர்கள் | 8324
 |
| படுகாயப்படுத்தப்பட்ட தமிழர்கள் | 15912
 |
| வன்னியில் படுகொலை செய்யப்பட்ட தமிழர்கள் | 8239
 |
| வன்னியில் படுகாயப்படுத்தப்பட்ட தமிழர்கள் | 15896
 |
| இலங்கை கட்டுப்பாட்டு பகுதிகளில் படுகொலை செய்யப்பட்ட தமிழர்கள் | 85
 |
| இலங்கை கட்டுப்பாட்டு பகுதிகளில் படுகாயப்படுத்தப்பட்ட தமிழர்கள் | 16
 |
| இலங்கை கட்டுப்பாட்டு பகுதிகளில் பலவந்தமாய் கடத்தப்பட்டோர் அல்லது காணமல் போனோர் | 298
 |
| இலங்கைப் படைகளால் கைதானோர் | 1771
 |
|
சாமுண்டி எக்ஸ்பிரஸ் (மைசூர் - பெங்களூர்) பாதை வரைபடம்
**சாமுண்டி விரைவுவண்டி** (*Chamundi Express*) என்பது மைசூர் மற்றும் பெங்களூரு இடையே தினசரி இயக்கப்படும் தொடருந்து ஆகும். இந்த தொடருந்து மைசூரிலிருந்து காலை 7 மணிக்குப் புறப்பட்டு பெங்களூரு நகரை 9:30 மணிக்குச் சென்றடையும். மறு மார்க்கத்தில், பெங்களூரிலிருந்து மாலை 6:25 மணிக்குப் புறப்பட்டு இரவு 9:05 மணிக்கு மைசூர் சென்றடைகிறது.

கோவிட்-19 மறுசீரமைப்புக்குப் பிறகு, வழக்கமான பெட்டிகளுக்குப் பதிலாக மெமு சேவையினைப் பயன்படுத்தி தொடருந்து இயக்கப்படுகிறது.

பெயரிடல்
--------

முதன்மைக் கட்டுரை: சாமுண்டீஸ்வரி கோயில்
இந்த ரயிலின் பெயரானது புராண தொடர்புடையது. மகிசாசூரனை அழித்த ஆதி பராசக்தியின் அவதாரமே சாமுண்டேசுவரி. சாமுண்டேசுவரி மகிசாசூரனை வதம் செய்த இடமாகக் கருதப்படும் இடமான மைசூர் சாமுண்டி மலையில் கோவில் ஒன்று கட்டப்பட்டுள்ளது. மைசூர் மகாராஜா மற்றும் மைசூர் அரச குடும்பம் சாமுண்டேசுவரியை தங்கள் குலதெய்வமாக வழிபட்டனர். தாட்சாயிணி தேவியின் தலைமுடி விழுந்ததால் இக்கோயில் சக்தி பீடமாகக் கருதப்படுகிறது

மேற்கோள்கள்
-----------

1. ↑  Jayashree. "16216/Chamundi Express - Bangalore to Mysore SWR/South Western Zone - Railway Enquiry". *indiarailinfo.com*. 2020-10-02 அன்று பார்க்கப்பட்டது.
**அத்வைதா** என்ற திரைப் பெயரால் அறியப்பட்ட **கிருத்தி ஷெட்டி** என்பவர் ஒரு இந்திய நடிகை ஆவார். இவர் பெரும்பாலும் தமிழ் படங்களில் தோன்றியுள்ளார்.

தொழில்
------

இவரது பரதநாட்டிய நிகழ்ச்சிகளைக் கண்ட, நாடக இயக்குனர் ஜெய் தீர்த்தா, இவரின் திறமைகளை கவனித்தார். இதன்பிறகு அவர் சமஸ்தி சண்டே ஸ்கூல் ஆஃப் டிராமாவில் சேரும்படி இவரை அறிவுறுத்தினார். இதன் விளைவாக, இவர் நாடகத்தில் பட்டயப் படிப்பை மேற்கொண்டார். மேலும் 'பிரீத்தி' என்ற நாடகத்தில் நடித்தார். பின்னர் 'சதாரமே' என்ற நாடகத்தில் முக்கிய கதாபாத்திரத்தில் நடிக்க வாய்ப்பு கிடைத்தது. இதை கர்நாடம் முழுவதும் நிகழ்த்தினார். இயக்குனர் சுனில் குமார் தேசாயின் கன்னட படமான *சரிகாமாவில்* முக்கிய கதாபாத்திரத்தில் நடிக்கும் வாய்ப்பை கிருத்தி பெற்றார். அதே சமயத்தில் தமிழ் திரையுலகத்தைச் சேர்ந்த முரளியை அவர் சந்தித்தார். அவர் சுவாமி இயக்கிய *சகாக்கள்* படத்தில் முக்கிய கதாபாத்திரத்தில் நடிக்க வாய்ப்பை வழங்கினார்.  பின்னர் சுசீந்திரனின் விமர்சன ரீதியான பாராட்டப்பட்ட *அழகர்சாமியின் குதிரை* (2011) படத்தில் இனிகோ பிரபாகரனுடன் இணைந்து நடித்தார். பின்னர் அடுத்த ஆண்டில் கொண்டான் கொடுத்தானில் நடித்தார். 

2013 ஆம் ஆண்டில், *சினேகாவின் காதலர்கள்* பட வெளியீடு நேரத்தில் அத்வைதா என்ற தனது திரைப் பெயரை மாற்றி தன் அசல் பெயரான கிரித்தி செட்டி என்ற பெயரையே இனி பயன்படுத்திக்கொள்ள முடிவெடுத்தார். அத்வைதா என்ற பெயர் எண் கணித சோதிட காரணங்களுக்காக தேர்ந்தெடுக்கப்பட்டதாக இவர் குறிப்பிட்டார், ஆனால் மக்கள் அந்தப் பெயரை உச்சரிக்கும் விதம் தனக்கு பிடிக்கவில்லை என்று கூறினார்.  *பாண்டிய நாடு* படத்தில் ஒரு சிறிய பாத்திரத்தை ஏற்று, சுசீந்திரனுடன் மீண்டும் பணியாற்றினார். இவரது எதிர்கால படத் திட்டங்களாக பிரேம்ஜி அமரனின் *மாங்கா* , *செல்வி,* கதாநாயகி பாத்திரத்தை மையமாகக் கொண்ட *சினேகாவின் காதலர்கள்* ஆகியன உள்ளன.

திரைப்படவியல்
-------------

| ஆண்டு | படம் | பாத்திரம் | குறிப்புகள் |
| --- | --- | --- | --- |
| 2009 | *சரிகம* |  | கன்னட படம் |
| 2011 | *அழகர்சாமியின் குதிரை* | தேவி |  |
| 2011 | *சகாக்கள்* | தேவசேனா |  |
| 2012 | *கொண்டான் கொடுத்தான்* | செவ்வந்தி |  |
| 2013 | *பாண்டிய நாடு* | அமுதா |  |
| 2014 | *சினேகாவின் காதலர்கள்* | சினேகா |  |
| 2015 | *மாங்கா* | ஜோசிதா |  |
|

குறிப்புகள்
-----------

 

1. ↑  "Archived copy". 21 December 2013 அன்று மூலம் பரணிடப்பட்டது. 20 December 2013 அன்று பார்க்கப்பட்டது. Unknown parameter `|=` ignored (உதவி)CS1 maint: archived copy as title (link)
2. ↑  "Krithi Shetty gets talking". *The New Indian Express*. 2019-09-24 அன்று பார்க்கப்பட்டது.
3. ↑  "Hindustan Times - Archive News". *Hindustan Times* (ஆங்கிலம்). 2019-09-24 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் அத்வைதா
**சாமுண்டராஜா** (Chamundaraja) (ஆட்சிக் 1045-1065 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.

வரலாறு
------

இரண்டாம் வாக்பதிராஜாவுக்குப் பின் ஆட்சிக்கு வந்த வீரராமனைத் தொடர்ந்து சாமுண்டராஜா பதவியேற்றார். வரலாற்றாசிரியர் ஆர்.பி.சிங்கின் கூற்றுப்படி, வீரராமனும் சாமுண்டராஜனும் வாக்பதிராஜாவின் மகன்கள் எனத் தெரிகிறது.  தசரத சர்மாவின் கூற்றுப்படி, வாக்பதிராஜாவிற்கு மூன்றாவதாக கோவிந்தராசன் என்ற மகனும் இருந்தார்.

சாமுண்டராஜரின் முன்னோடியான வீரராமன் பரமார மன்னன் போஜனால் கொல்லப்பட்டார். பரமார்கள் சாகம்பரியை சிறிது காலம் ஆக்கிரமித்திருக்கலாம். வரலாற்றாசிரியர் தசரத சர்மாவின் கூற்றுப்படி, சாமுண்டராஜா அவர்களை நாதுல்லா சகமன ஆட்சியாளர் அனஹில்லாவின் ஆதரவுடன் வெளியேற்றியிருப்பார். அனஹில்லா போஜனின் படைத்தளபதி சாதாவைக் கொன்றதாகவும், சாகம்பரியைக் கைப்பற்றியதாகவும் நாதுல்லா சகமனாக்களின் சுந்தா கல்வெட்டு கூறுகிறது.

இராணுவ நடவடிக்கைகள்
-------------------

பிரபந்த கோசம், ஹம்மிர மகாகாவ்யம் மற்றும் சுர்ஜனா சரிதம் உள்ளிட்ட பல நூல்களால் பரிந்துரைக்கப்பட்டபடி, சாமுண்டராஜா ஒரு முஸ்லிம் இராணுவத்தை தோற்கடித்ததாக தோன்றுகிறது. பிரபந்த கோசம் இவரை "சுல்தானின் கொலையாளி" என்று விவரிக்கிறது, அதே சமயம் ஹம்மிரா மகாகாவ்யம் ஒரு "ஹெஜிம்-உத்-தினை" தோற்கடித்ததாகக் கூறுகிறது. சகமான இராச்சியம் கசனவித்துப் பேரரசின் எல்லையாக இருந்தது. மேலும் சாமுண்டராஜா கசனவித்துகளின் படையெடுப்பை முறியடித்திருக்கலாம். கஜினியின் மவ்தூத்துக்குப் பிறகு எந்த கசனவித்து சுல்தானும் தனிப்பட்ட முறையில் இந்தியாவிற்கு இராணுவத்தை வழிநடத்தியதாக அறியப்படவில்லை; சாமுண்டராஜாவால் கொல்லப்பட்ட "சுல்தான்" ஒரு கசனவித்து தளபதியாக இருக்கலாம். 

பிருத்விராஜ விஜயத்தின் கூற்றுப்படி, சாமுண்டராஜா நரபுராவில் ( அஜ்மீர் மாவட்டத்தில் உள்ள நவீன நார்வார் ) விஷ்ணு கோயிலை நிறுவினார்.

வாரிசுகள்
---------

இவருக்குப் பிறகு இவரது மகன் மூன்றாம் துர்லபராஜா,  அவருக்குப் பிறகு இவரது மற்றொரு மகன் மூன்றாம் விக்ரகராஜா பதவியேற்றனர்.  பிஜோலியா கல்வெட்டு இருவருக்கும் இடையில் ஒரு சிம்ஹத்தை வைக்கிறது. சிம்ஹதா துர்லபராஜாவின் மூத்த சகோதரராக இருந்திருக்கலாம் என்று வரலாற்றாசிரியர் தசரத சர்மா கருதுகிறார்.

சான்றுகள்
---------

1. 1 2  R. B. Singh 1964, ப. 124.
2. ↑  Dasharatha Sharma 1959, ப. 34.
3. ↑  Dasharatha Sharma 1959, ப. 34-35.
4. 1 2  R. B. Singh 1964, ப. 125.
5. ↑  Dasharatha Sharma 1959, ப. 36.
6. ↑  Dasharatha Sharma 1959, ப. 35.

உசாத்துணை
---------

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
எலன் கிளெமன்
**எலன் எம்மா அகஸ்டா கிளெமன்** ( *Ellen Emma Augusta Kleman* ) (1867-1943) சுவீடனைச் சேர்ந்த எழுத்தாளர் ஆவார். 1907 முதல், பெண்கள் இயக்கத்திற்கு ஆதரவான *டாக்னி* என்ற பத்திரிகையின் ஆசிரியராக இருந்தார். 1914 இல் *ஹெர்தா* என்ற இதழில் சேர்ந்து 1932 வரை பணியாற்றினார்.

சுயசரிதை
--------

1867 இல் *கார்ல்ஸ்க்ரோனா* என்ற ஊரில் இராணுவத் தளபதி *கார்ல் கிளெமன்* (1820-1872) மற்றும் *ஜோகன்னா அகஸ்டா கிராம்* (1825-1904) ஆகியோருக்கு எலன் எம்மா அகஸ்டா கிளெமன் என்ற பெயரில் மகளாகப் பிறந்தார். இவரது மூத்த சகோதரி, அன்னா கிளெமனும் (1862-1940), பெண்கள் இயக்கத்தில் தீவிரமாக இருந்தார்.  *கார்ல்ஸ்க்ரோனா*வில் உள்ள பெண்கள் பள்ளியில் படித்த பிறகு, உப்சாலா மற்றும் ஸ்டாக்ஹோமில் உள்ள வங்கிகளில் பணிபுரிந்தார். 
பெண்கள் உரிமைகளுக்கு தீவிர ஆதரவாளராக இருந்த இவர் 1907 இல், பெண்கள் இயக்கத்தின் முக்கிய அங்கமான *டாக்னி* என்ற பத்திரிக்கையின் ஆசிரியரானார். பெண்களின் மாநாடுகள் மற்றும் குறிப்பிடத்தக்க பெண்களின் வாழ்க்கை வரலாறுகள் உட்பட பல கட்டுரைகளை இவர் தானே எழுதினார். 1913 இல் *டாக்னி* தனது வெளியீட்டை நிறுத்திய பின்னர், *ஹெர்தா* என்ற இதழில் ஆசிரியராக சேர்ந்து 1914 முதல் 1932 வரை பணியாற்றினார். *1*922 முதல் 1931 வரை ஸ்டாக்ஹோம் அத்தியாயத்தின் தலைவராக இருந்த சுவீடன் பெண்கள் உரிமை அமைப்பான *பிரெட்ரிகா பிரேமர்* என்ற சங்கத்தில் பணியாற்றினார்

இலக்கியப் பணிகள்
----------------

சங்கத்தின் நிறுவனர் பிரெட்ரிகா பிரெமர் (1801-1865) மீது இவர் அதிக ஆர்வம் காட்டினார். அவரைப் பற்றிய கட்டுரைகளின் தொகுப்பை வெளியிட்டார். 1912 முதல் தான் இறக்கும் வரை அவரது தோழி கிளாரா ஜோகன்சனுடன் சேர்ந்து, பிரேமரின் கடிதங்களின் நான்கு பெரிய தொகுதிகளை வெளியிட்டார். 

பெண்கள் இயக்கம் பற்றிய இவரது எழுத்துக்களுக்கு மேலதிகமாக, கிளெமன் சுய வளர்ச்சிக்கு வாய்ப்பில்லாமல் மற்றவர்களால் கையாளப்பட்டு வழிநடத்தப்பட்ட பெண்களைப் பற்றி *பேபியன் வென்ட்ஸ் ஹஸ்த்ரு* (பேபியன் வென்ட்ஸின் மனைவி) என்ற வரலாற்றுப் புதினத்தை வெளியிட்டார்.

விருதுகள்
---------

1942 ஆம் ஆண்டில், கிளெமன் சுவீடன் மக்களுக்கான மிக உயர்ந்த விருதான இல்லீஸ் கோரம் பதக்கத்துடன் கௌரவிக்கப்பட்டார்.

சான்றுகள்
---------

1. 1 2 3 4  "Ellen Kleman" (Swedish). Göteborgs Universitetsbibliotek. 21 January 2019 அன்று பார்க்கப்பட்டது.CS1 maint: Unrecognized language (link)
2. 1 2 3  Toijer-Nilsson, Ying. "Ellen E A Kleman" (Swedish). Riksarkivet: Svenskt biografiskt lexikon. 21 January 2019 அன்று பார்க்கப்பட்டது.CS1 maint: Unrecognized language (link)
3. ↑  "Anna Kleman" (Swedish). Göteborgs universitetsbibliotek. 19 January 2019 அன்று பார்க்கப்பட்டது.CS1 maint: Unrecognized language (link)
முகலாய ஒவியத்தில் மீரான் ஷா
**மிர்சா ஜலாலுதீன் மீரான் ஷா பெக்** (1366 – 20 ஏப்ரல் 1408) என்பவர் நடு ஆசியாவைச் சேர்ந்த படையெடுப்பாளரும் மற்றும் தைமூரிய பேரரசைத் தோற்றுவித்தவருமான தைமூரின் மகன் ஆவார். இவர் **மீரான் ஷா** (பாரசீக மொழி: میران شاہ‎) என்ற பெயரால் அழைக்கப்படுகிறார்.

தன்னுடைய தந்தையின் ஆட்சிக் காலத்தின்போது மீரான் ஷா ஆரம்பத்தில் ஒரு சக்திவாய்ந்த மாகாண ஆளுநராகவும் மற்றும் முக்கியமான ராணுவ தளபதியாகவும் இருந்தார். தனது தந்தை தைமூருக்காக அவரின் படையெடுப்புகளில் உதவி செய்தல் மற்றும் கிளர்ச்சிகளை ஒடுக்குதல் ஆகிய பணிகளில் ஈடுபட்டார். எனினும் அழிவு ஏற்படுத்துதல் மற்றும் களியாட்டங்களில் ஈடுபடும் குணம் ஆகியவற்றின் காரணமாக இத்தகைய பதவிகளிலிருந்து தைமூரால் நீக்கப்பட்டார். 1405 ஆம் ஆண்டு தைமூரின் இறப்பிற்குப் பிறகு யார் அடுத்த அரசன் என்கிற போரில் மீரான் ஷா சிக்கிக்கொண்டார். அத்தகைய போரில் தனது மகன் கலில் சுல்தானை ஆதரித்தார். தைமூரிய வழித்தோன்றல்களின் பாரம்பரிய எதிரிகளான காரா கோயின்லுக்களுடன் யுத்தம் புரியும் போது மீரான் ஷா கொல்லப்பட்டார்.

மீரான் ஷா தனது வாழ்நாளில் எக்காலத்திலும் ஆட்சி புரியாத போதிலும், தைமூரிய பேரரசின் வரலாற்றில் முக்கியமான பங்காற்றினார். 15 ஆம் நூற்றாண்டின் பிற்பகுதியில் திரான்சாக்சியானாவின் பெரும்பாலான பகுதிகளை இவரது பேரன் அபு சயித் மிர்சா ஆட்சி செய்தார். அபு சயித்தின் பேரனான பாபர் இந்தியாவில் முகலாயப் பேரரசை தோற்றுவித்தார்.

உசாத்துணை
---------

1. ↑  Dasti, Humaira Faiz (1998). *Multan, a province of the Mughal Empire, 1525-1751*. Royal Book Company. பக். 48. பன்னாட்டுத் தரப்புத்தக எண்:9789694072265. .
2. ↑  Bonnie C. Wade (1998). *Imaging Sound: An Ethnomusicological Study of Music, Art, and Culture in Mughal India*. University of Chicago Press. பக். 43. பன்னாட்டுத் தரப்புத்தக எண்:978-0-226-86840-0. .
**பிர்சா கல்லூரி, குந்தி** (*Birsa College, Khunti*)என்பது இந்தியாவின் சார்க்கண்டு மாநிலத்தில் உள்ள குந்தியில் அமைந்துள்ள ஒரு கல்லூரி ஆகும். இது ராஞ்சி பல்கலைக்கழக உறுப்புக் கல்லூரி ஆகும்.

வரலாறு
------

1961ஆம் ஆண்டு பரோபகாரிகளின் குழுவால் நிறுவப்பட்ட இக்கல்லூரிக்கு பிர்சா முண்டா பெயரிடப்பட்டது. பின்னர் இது 1977-ல் ராஞ்சி பல்கலைக்கழக உறுப்புக் கல்லூரியாக மாறியது.

வளாகம்
------

இந்த கல்லூரி 32 ஏக்கர்கள் (0.13 km2) பரப்பில் நிர்வாக கட்டிடம், கலைப் பாடக் கட்டிடம், அறிவியல் பாடக் கட்டிடம், பொதுவான அறை, நூலகம், ஆண்கள் விடுதி, பெண்கள் விடுதி மற்றும் விளையாட்டு வசதிகள், மட்டைப்பந்து, கால்பந்து, கைப்பந்து, துடுப்பாட்ட மைதானம் முதலிய வசதிகளுடன் அமைந்துள்ளது.

மேற்கோள்கள்
-----------

1. ↑  "Principal's Desk". Birsa College, Khunti. 1 August 2017 அன்று மூலம் பரணிடப்பட்டது. 21 July 2017 அன்று பார்க்கப்பட்டது.
2. 1 2  "About The Birsa College". Birsa College, Khunti. 12 November 2016 அன்று மூலம் பரணிடப்பட்டது. 21 July 2017 அன்று பார்க்கப்பட்டது.

மேலும் பார்க்கவும்
------------------

* இந்தியாவில் கல்வி
* இந்தியாவில் படிப்பறிவு

* பரணிடப்பட்டது 2020-07-01 at the வந்தவழி இயந்திரம்
பழிச்சுதல் என்னும் துறையினவாகப் புறநானூற்றுத் தொகுப்பில் மூன்று பாடல்கள்  உள்ளன. அவை கைக்கிளை என்னும் திணையின் துறைகள். இவை சோழன் போர்வைக்கோப்பெருநற்கிள்ளி முக்காவல் நாட்டு ஆமூர் மல்லனைப் பொருது அட்டு நின்றானை பெருங்கோழிநாய்கன் மகள் நக்கண்ணையார் நேரில் கண்டு பாடியவை. இந்தப் புலவர் நக்கண்ணையார் போரிட்டு வென்ற சோழ அரசன் கிள்ளிமீது காதல் கொண்டிருந்தாள். நக்கண்ணையார் புலவரை அரசன் கிள்ளி விரும்பவில்லை. அதனால் இது ஒருதலைக் காமமாகிய கைக்கிளை என்னும் திணையின்பாற் பட்டது. 

அவனை நினைத்து என் தோள் மெலிவதால் என் வளையல்கள் கழலுகின்றன என்றும்,  நானே நேரில் கண்டதால் என் மனம் அவன்பால் நின்றது என்றும்  நக்கண்ணையாரே கூறுவதால் இவள் அவன்மேல் காதல் கொண்டிருந்தமை புலனாகிறது. 

தொல்காப்பியம் கைக்கிளையை அகத்திணை என்று கூறுகிறது. இந்தப் பாடல்கள் புறத்திணைப் பாடல்களின் தொகுப்பாகிய புறநானூற்றில் வருகின்றன. புறப்பொருள் வெண்பாமாலை இதனை அகத்திணைப் படலம் எனத் தனியே ஒரு படலம் அமைத்துக்கொண்டு விளக்குகிறது. இவை பொருள் இலக்கணத்தில் காலப்பாதையில் வளர்ந்த பரிமாற்றங்கள்.

அடிக்குறிப்பு
-------------

1. ↑  புறநானூறு 83, 84, 85
2. ↑  
அடி புனை தொடுகழல், மை அணல் காளைக்கு என்  

தொடி கழித்திடுதல் யான் யாய் அஞ்சுவலே;  

அடு தோள் முயங்கல் அவை நாணுவலே; (புறம் 83)
3. ↑  
'ஆடு ஆடு' என்ப, ஒரு சாரோரே;  

'ஆடு அன்று' என்ப, ஒரு சாரோரே;  

நல்ல, பல்லோர் இரு நன் மொழியே;  

அம் சிலம்பு ஒலிப்ப ஓடி, எம் இல்,  

முழாஅரைப் போந்தை பொருந்தி நின்று,  

யான் கண்டனன், அவன் ஆடு ஆகுதலே. (புறநானூறு 85)
**சீரீ ஆ** (**Serie A**,இத்தாலிய ஒலிப்பு: [ˈsɛːrje ˈa]) என்பது இத்தாலியின் கால்பந்துக் கழகங்களுக்கான கூட்டிணைவுப் போட்டித்தொடராகும். அந்நாட்டின் கால்பந்துப் போட்டித்தொடர் கூட்டிணைவுகளில் முதல்நிலையில் இருப்பதாகும். விளம்பர ஆதரவின் காரணமாக **சீரீ ஆ டிஐஎம்** (*Serie A TIM*) என்றறியப்படுகிறது. இது 1929-30 பருவத்திலிருந்து செயல்பட்டு வருகிறது. இதில் 20 அணிகள் பங்கேற்று வாகையர் பட்டத்துக்குப் போட்டியிடும். உலக அளவில் புகழ்பெற்ற அணிகளான யுவென்டசு, ஏசி மிலான் மற்றும் இன்டர்நேசனல் ஆகிய கழகங்கள் சீரீ ஆ-வைச் சேர்ந்தவையாகும்.

உலக அளவில் கால்பந்துக் கூட்டிணைவுப் போட்டித்தொடர்களில் *சீரீ ஆ* முக்கியமானதாகக் கருதப்படுகிறது. 90-களிலும் 2000-களின் மத்திவரையிலும் சீரீ ஆ-வே சிறந்த கால்பந்துக் கூட்டிணைவுத் தொடராகக் கருதப்பட்டது.  ஐரோப்பியக் கோப்பைப் போட்டிகளின் இறுதியாட்டத்தை எட்டிய அணிகளில் அதிகமானவை சீரீ ஆ-வைச் சேர்ந்தவையாகும்; இத்தாலிய கால்பந்துக் கழகங்கள் மொத்தம் 26 முறை ஐரோப்பியக் கோப்பை இறுதியாட்டங்களில் விளையாடி 12 முறை வென்றிருக்கின்றன. (இறுதிப் போட்டியை இத்தனை முறை எட்டியிருப்பது இதுவரை விஞ்சப்படாத சாதனையாகும்.) 

யூஈஎஃப்ஏ-வின் கூட்டிணைவுக் குணகங்களின்படி சீரீ ஆ, ஐரோப்பாவில் இங்கிலாந்தின் பிரீமியர் லீக், எசுப்பானியத்தின் லா லீகா, செருமனியின் புன்டசுலீகா ஆகியவற்றுக்குப் பிறகு 4-ஆம் இடத்தைப் பிடிக்கிறது. இக்குணகம், அக்குறிப்பிட்ட கூட்டிணைவைச் சேர்ந்த கழகங்கள் யூஈஎஃப்ஏ வாகையர் கூட்டிணைவு மற்றும் யூஈஎஃப்ஏ யூரோப்பா கூட்டிணைவு ஆகியவற்றில் எவ்வாறு செயல்பட்டிருக்கின்றன என்பதைப் பொறுத்து கணக்கிடப்படும்.

உசாத்துணைகள்
------------

1. ↑
2. ↑  Kevin Ashby (2007-05-24). "Serie A reiterates star quality". UEFA.com. 2007-08-13 அன்று பார்க்கப்பட்டது.
3. ↑  "UEFA Country Ranking 2011". 9 August 2010 அன்று பார்க்கப்பட்டது.
**மீரா அகர்வால்** (இந்தி: मीरा अग्रवाल), (பிறப்பு 15 மே 1961) அவர்கள் பாரதிய ஜனதா கட்சியைச் சேர்ந்த ஒரு இந்திய அரசியல்வாதி ஆவார். இவர் புதிதாக உருவாக்கப்பட்ட வடக்கு தில்லி மாநகராட்சியின் முதல் மேயர் ஆவார். மேலும் முதல் பெண் துணை மேயராக 1998 ஆம் ஆண்டு தில்லியில் பணியில் அமர்த்தப்பட்டார். இவர் மூன்றாவது முறையாக சவான் பார்க் வார்டு கவுன்சிலராக தேர்ந்தெடுக்கப்பட்டார்.

ஆரம்ப வாழ்க்கை
--------------

மீரா அகர்வால் இந்தியாவின் தில்லியைச் சார்ந்த ஒரு இந்து குடும்பத்தில் பிறந்தார். இவரின் தந்தை திரு.லாலா ராம் பிலாசு குப்தா ஆவார். இவர் ஒரு சுதந்திர போராட்ட தியாகி ஆவார். மீரா அவர்களின் தந்தை ராஷ்டிரிய சுயம்சேவாக் சங்கத்தைச் சேர்ந்த உறுப்பினர் ஆவார் மேலும் இவர் தில்லியில் உள்ள சமூக ஆர்வலராக அறியப்பட்டார். மீரா அவர்கள் தம் ஆரம்ப பள்ளி படிப்பை தில்லியில் உள்ள அரசு மகளிர் மேல்நிலை பள்ளியில் பயின்றார். உயர்கல்வியை தில்லியில் உள்ள இந்து கல்லூரியில் தொடர்ந்தார். தில்லி பல்கலைக்கழகத்தின் சட்டக்கல்லூரியில் வழக்கறிஞர் பட்டம் பெற்றார். தில்லை உயர்நீதிமன்ற வழக்கறிஞர் ஆனார். மீரா அகர்வால் அவர்கள் தனது அரசியல் ஈடுபாட்டை கல்லூரியில் பயிலும்போதே அகில பாரத வித்தியார்த்தி பரிசத் இயக்கத்தில் தன்னை இணைத்துக்கொண்டு செயலாற்றினார்.

மேற்கோள்கள்
-----------

1. ↑
2. ↑
3. ↑
பொருள் அணிகளில் உள்ள மற்ற முப்பத்து நான்கு அணிகளும் தனிநிலைச் செய்யுளில் (ஒரு தனிப்பாடலில்) அமையுமாறு தண்டி ஆசிரியரால் கூறப்பட்டவை ஆகும். **பாவிக அணியோ**, தொடர்நிலைச் செய்யுள் என்று கூறப்படும் ஒரு பெரிய காப்பியம் முழுவதும் ஊடாடி நிற்கும் கருத்தையோ, நீதியையோ பற்றியதாகக் கூறப்படுகிறது

பாவிக அணியின் இலக்கணம்
----------------------

பாவிகம் என்று சொல்லப்படுவது, காப்பியமாகிய தொடர்நிலைச் செய்யுளில் கவிஞரால் கருதிச் செய்யப்படுவதோர் குணம் ஆகும். இதனைத் தண்டி ஆசிரியர்,

```
     பாவிகம் என்பது காப்பியப் பண்பே
                           --**(தண்டியலங்காரம், 91)**
```

என்ற நூற்பாவால் கூறுகிறார்.

கவிஞரால் கருதிக் கூறப்படும் காப்பியப் பண்பு, தொடர்நிலைச் செய்யுள் முழுவதும் நோக்கிக் கொள்ளப்படுவது அல்லாமல், தனித்து ஒரு பாட்டால் நோக்கிக் கொள்ளப் புலப்படாதது என்று தண்டியலங்கார உரை இவ்வணி அமையும் இயல்பு பற்றிக் குறிப்பிடுகிறது. எனவே ஏனைய முப்பத்து நான்கு அணிகளும் ஒரு பாடலில் கொள்ளப்படும் என்பது புலனாகும்.

தண்டியலங்கார உரையில் பாவிக அணிக்குச் சான்றாக,

* இராமாயணம்,
* பாரதம்,
* அரிச்சந்திர புராணம்

ஆகிய காப்பியங்கள் முழுவதும் வைத்து நோக்கிக் கொள்ளப்படும் பண்புகள் மிக அழகாகவும் சுருக்கமாகவும் கூறப்படுகின்றன. அவை வருமாறு:

* பிறன்இல் விழைவோர் கிளையொடும் கெடுப;
* பொறையில் சிறந்த கவசம் இல்லை;
* வாய்மையில் கடியது ஓர் வாளி இல்லை.

'பிறன்இல் விழைவோர் கிளையொடும் கெடுப' என்பதற்குப் பொருள், 'பிறன் மனைவியை விரும்புவோர் சுற்றத்தொடும் கெடுவர்' என்பதாகும். இஃது இராமாயணத்தால் உணரப்படும்.

'பொறையில் சிறந்த கவசம் இல்லை' என்பதற்குப் பொருள், 'பொறுமையைக் காட்டிலும் சிறப்புற்ற பாதுகாப்பு இல்லை' என்பதாகும். இது பாரதத்தால் உணரப்படும்.

'வாய்மையில் கடியது ஓர் வாளி இல்லை' என்பதற்குப் பொருள், 'வாய்மையைக் காட்டிலும் துன்பத்தை அழிக்கத்தக்க கூர்மை உடையதோர் அம்பு இல்லை' என்பதாகும். இஃது அரிச்சந்திர புராணத்தால் உணரப்படும்.

தண்டமிழ்க் காப்பியமாகிய சிலப்பதிகாரத்தில் ஊடாடி நிற்கும் காப்பியப் பண்புகளை இளங்கோவடிகள் மிக அழகாகப் பதிகத்தில்,

* அரைசியல் பிழைத்தோர்க்கு அறம் கூற்று ஆவதூஉம்
* உரைசால் பத்தினியை உயர்ந்தோர் ஏத்தலும்
* ஊழ்வினை உருத்துவந்து ஊட்டும்

என்று கூறுகிறார். பாவிக அணிக்கு இளங்கோவடிகள் கூறுவதும் நல்ல சான்றாக ஆன்றோரால் கொள்ளப்படுகின்றது.

உசாத்துணைகள்
------------

1. ↑

வெளி இணைப்புகள்
---------------

* 

| * பா
* உ
* தொ
அணி இலக்கணம் |
| --- |
| பொருள் அணிகள் | 
* அதிசய அணி (உயர்வு நவிற்சி அணி)
* மயக்க அணி
* அவநுதியணி
* ஆர்வமொழியணி (மகிழ்ச்சி அணி)
* இலேச அணி
* உதாத்தவணி
* ஏதுவணி
* ஒட்டணி
* ஒப்புமைக் கூட்டவணி
* ஒழித்துக்காட்டணி
* சங்கீரணவணி
* சமாகிதவணி
* சிலேடையணி
* சுவையணி
* தற்குறிப்பேற்ற அணி
* தன்மேம்பாட்டுரை அணி
* தன்மையணி (தன்மை நவிற்சி அணி, இயல்பு நவிற்சி அணி)
* தீவக அணி
* நிதரிசன அணி (காட்சிப் பொருள் வைப்பு அணி)
* நிரல்நிறை அணி
* நுட்ப அணி
* பரியாய அணி
* பரிவருத்தனை அணி
* பாவிக அணி
* பின்வருநிலையணி (பொருள் பின்வருநிலையணி)
* புகழாப்புகழ்ச்சி அணி
* புணர்நிலையணி
* மாறுபடுபுகழ்நிலையணி
* முன்னவிலக்கணி
* வாழ்த்தணி
* விசேட அணி (சிறப்பு அணி)
* விபாவனை அணி
* விரோதவணி
* வேற்றுப்பொருள் வைப்பணி
* வேற்றுமை அணி

 |  |
| சொல் அணிகள் | 
* அந்தாதி
* எதுகை
* சிலேடை
* பின்வருநிலையணி (சொல் பின்வருநிலையணி)
* மடக்கு
* மோனை

 |
| பிற அணிகள் | 
* இரட்டுறமொழிதல் அணி
* இல்பொருள் உவமையணி
* உயர்வு நவிற்சி அணி
* உருவக அணி
* உவமையணி
* எடுத்துக்காட்டு உவமையணி
* ஏகதேச உருவக அணி
* தன்மை நவிற்சி அணி
* பிறிது மொழிதல் அணி
* வஞ்சப் புகழ்ச்சியணி

 |
**மீரா முகர்ஜி** (Meera Mukherjee 1923-1998) ஓர் இந்தியச் சிற்பி  மற்றும் எழுத்தாளர் ஆவார், பண்டைய பெங்காலி சிற்பக் கலைக்கு நவீனத்துவத்தைக் கொண்டுவரும் செயல்களில் ஈடுபட்டார்.  சத்தீசுகர், பஸ்தர் மாவட்டத்தில் இவர் *தகோரா எனும்* புதுமையான வெண்கல வார்ப்பு நுட்பங்களைப் (*லாஸ்ட் வேக்ஸ் கேஸ்டிங் முறையின் மேம்பாடு)* பயன்படுத்தும் முறையினைக் கற்றார். கலைக்கான பங்களிப்பிற்காக 1992 ஆம் ஆண்டில் இந்திய அரசின் நான்காவது மிக உயரிய குடிமை விருதான பத்மசிறீ விருது பெற்றார்.

ஆரம்பகால வாழ்க்கை மற்றும் கல்வி
-------------------------------

மீரா முகர்ஜி, 1923 இல் கொல்கத்தாவில் விஜயேந்திரமோகன் முகர்ஜி மற்றும் பினாபானி தேவி தம்பதியினரின் மகளாகப் பிறந்தார். அபனிந்திரநாத் தாகூர் *இந்தியன் சொசைட்டி ஆஃப் ஓரியண்டல் ஆர்ட்* மையத்தில் இவர் தனது துவக்க காலப் பயிற்சியினை மேற்கொண்டார். 1941 ஆம் ஆண்டு தனக்கு திருமணம் ஆகும் வரை அங்கேயே தங்கியிருந்தார்.  இவர் குறுகிய காலத்திலேயே திருமண முறிவு பெற்றார். அதன் பின்னர் கொல்கத்தா அரசு கலை மற்றும் கைவினைக் கல்லூரியில் (இன்றைய டெல்லி தொழில்நுட்ப பல்கலைக்கழகம்) தனது படிப்பினைத் தொடர்ந்தார். *மியூனிக் அகாடமி ஆஃப் ஃபைன் ஆர்ட்ஸில்* தனது திறமைகளை வளர்த்துக் கொள்ள 1953 ஆம் ஆண்டில் இந்தோ-ஜெர்மன் பெல்லோஷிப்பைப் பெற்றார். இது டோனி ஸ்டாட்லர் மற்றும் ஹென்ரிச் கிர்ச்னரின் கீழ் பணிபுரியும் வாய்ப்புகளை வழங்கியது.

விருதுகள் மற்றும் மரியாதைகள்
----------------------------

முகர்ஜி 1968 ஆம் ஆண்டில், சிற்ந்த கைவினைஞருக்கான பத்திரிகை விருதை இந்திய குடியரசுத் தலைவரிடமிருந்து பெற்றார். 1981 ல் அபனிந்திர தாகூர் பரிசையும் மேற்கு வங்க அரசிடமிருந்து பெற்றார்.  இந்திய அரசிடமிருந்து 1992 இல் பத்மசிறீ விருது பெற்றார்.

சான்றுகள்
---------

1. ↑  "Blouinartinfo profile". Blouinartinfo. 2015. 23 ஜனவரி 2017 அன்று மூலம் பரணிடப்பட்டது. 23 October 2015 அன்று பார்க்கப்பட்டது.
2. ↑  "Christie's the Art People profile". Christie's the Art People. 2015. 23 October 2015 அன்று பார்க்கப்பட்டது.
3. 1 2  "பத்ம விருதுகள்" (PDF). Ministry of Home Affairs, Government of India. 2015. 15 November 2014 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.
4. 1 2  "MEERA MUKHERJEE (1923–1998)". Stree Shakti. 2015. 23 October 2015 அன்று பார்க்கப்பட்டது.
5. ↑  "Meera Mukherjee's sculpture at Nandiya Garden". Welcome Zest Lounge. 2015. 4 மார்ச் 2016 அன்று மூலம் பரணிடப்பட்டது. 23 October 2015 அன்று பார்க்கப்பட்டது.
6. ↑  Sunderason, Sanjukta. ""Sculpture of Undulating Lives": Meera Mukherjee's Arts of Motion"" (in en). *Aziatische Kunst, journal of the Royal Society of Friends of Asian Art ( KVVAK) , the Netherlands*. .

வெளி இணைப்புகள்
---------------

* "Sculpture gallery". *Web mages*. Blouinart Info. 2015. 23 ஜனவரி 2017 அன்று மூலம் பரணிடப்பட்டது. 23 October 2015 அன்று பார்க்கப்பட்டது.
**நகரும் தானியங்கி** (Mobile robot) என்பது கொடுக்கப்பட்ட ஒரு சுற்றுப்புற சூழலில் இயங்கும் வகையில் வடிவமைக்கப்பட்ட ஒரு தானியங்கி இயந்திரம் ஆகும். நகரும் தானியங்கி புறச் சூழலில் எதனுடனும் இணைக்கப்படாமல் தன்னிச்சையாக நகரும் தன்மை பெற்றிருக்க வேண்டும். மாறாக தொழிற்துறை தானியங்கிகள் போன்று இவை எந்த இடத்திலும் நிலையான இணைப்பை பெற்றிருக்க கூடாது. நகரும் தானியங்கிகள் தற்போதைய தானியங்கி ஆராய்ச்சியில் ஒரு முக்கிய பகுதியாக முக்கிய பல்கலைக்கழகங்களில் உள்ளது. நகரும் தானியங்கிகள் தொழில் துறை, இராணுவம் மற்றும் பாதுகாப்பு பயன்பாடுகளில் அதிகமாக பயன்படுத்தப்படுகின்றது. நுகர்வோர் பயன்பாடுகளான சுத்தப்படுத்துதல் மற்றும் தோட்ட வேலைகளிலும் இவை முக்கிய பங்கு வகிக்கின்றது.

வகைப்பாடு
---------

நகரும் தானியங்கிகள் பல வகையாக பிரிக்கப்படுகின்றது, அவை
அவை பயணிக்கும் சுற்றுபுறத்தைப் பொறுத்த வகைகள்:

* வீட்டு தானியங்கிகள் பொதுவாக *ஆளில்லா நில வாகனங்கள்* (UGV) என குறிப்பிடப்படுகிறது. அவை பொதுவாக சக்கரமுடையதகவோ அல்லது நகரும் தடப்பட்டையின் மீது செயல் படக்கூடியதாகவோ, இரண்டு அல்லது அதற்கு மேற்பட்ட கால்களை கொண்டதாகவோ இருக்கலாம்.
* வான்வழி தானியங்கிகள் பொதுவாக *ஆளில்லா வான்வழி வாகனங்கள்* (UAV) என குறிப்பிடப்படுகிறது
* நீர்மூழ்கி ரோபோக்கள் பொதுவாக *தன்னியக்கம் பெற்ற நீர்மூழ்கி வாகனங்கள்* (AUVs) என்று அழைக்கப்படுகின்றன
* *துருவ ரோபோக்கள்* பிளவுகள் உடைய பனிக்கட்டிகளின் மீது செல்லும் வகையில் வடிவமைக்கப்பட்டிருக்கும்.

அவை நகரும் முறையை பொறுத்த வகைப்பாடு :

* *கால்களையுடைய தானியங்கி*: மனித அல்லது விலங்கு போன்ற கால்களை கொண்டவை
* சக்கர தானியங்கிகள்
* தடங்களுடைய தானியங்கிகள்

நகரும் தானியங்கி வழிசெலுத்துதல்
-------------------------------

தானியங்கி வழிசெலுத்ததில் பல வகைகள் உள்ளன, அவை:

### இணைக்கப்பட்ட அல்லது தொலை கட்டுப்பாட்டுக் கருவி

தொலைகட்டுப்பாட்டு கருவி மூலம் ஒரு இயக்குபவரின் கட்டுப்பாட்டில் இயங்குகிறது. கட்டுப்பாட்டு சாதனம் தானியங்கியில் நேரடியாக சொருகப்பட்டோ அல்லது கம்பியில்லா இணைப்புடனுமோ இருக்கலாம்.

### பாதுகாக்கப்பட்ட தொலைகட்டுப்பாட்டுக் கருவி

ஒரு பாதுகாக்கப்பட்ட தொலைகட்டுப்பாட்டுக் கருவியானது தொலைகட்டுபாட்டு வகையை சேர்ந்தது ஆகும். எனினும் இதில் தடைகள் மற்றும் ஆபத்துகளில் இருந்து தற்காத்துக்கொள்ள சிறப்பு உணர்வு அமைப்புகள் பொருத்தப்பட்டிருக்கும்

### கோட்டு தொடர்வி

இது ஒரு எளிய மற்றும் அதிகமாக பயன்பாட்டில் உள்ள நகரும் தானியங்கி ஆகும். இது குறிப்பிட ஒரு பாதையை பின்பற்றுமாறு வடிவமைக்கப்பட்டிருக்கும். இந்த பாதையானது ஒரு மின் சுற்றாகவோ அல்லது பதிக்கப்பட்ட உணர்விகளுடனோ அல்லது குறிப்பிட நிறமுடைய பட்டையகவோ இருக்கலாம்

### சீரற்ற தன்னிச்சை தானியங்கி

சீரற்ற இயக்கம் கொண்ட தானியங்கிகள் சுவர்கள் மற்றும் தடைகளை உணர்ந்து தானாக பாதையை கண்டறியுமாறு வடிவமைக்கப்பட்டதாகும்
**நகர்வுச் சுதந்திரம்**, **ஓரிடத்திலிருந்து இன்னொரு இடம் செல்வதற்கான உரிமை**, **பயணம் செய்வதற்கான உரிமை** என்பன மனித உரிமைகளாகக் கருதப்பட்டுப் பல நாடுகளின் அரசமைப்புச் சட்டங்களிலும் கூட இடம் பெற்றுள்ளன. இது ஒரு நாட்டின் குடிமக்கள் அந்த நாட்டைவிட்டு வெளியேறுதல், எங்கே அனுமதிக்கப்படுகிறார்களோ அங்கு பயணம் செய்தல், உரிய ஆவணங்களுடன் எந்நேரமும் நாட்டுக்குத் திரும்பி வருதல் என்பவற்றுடன், குறித்த நாட்டுக்குள்ளேயே தாம் விரும்பிய எந்த இடத்துக்குச் செல்வதற்கும், வாழ்வதற்கும், அங்கே வேலை செய்வதற்குமான உரிமைகளைக் குறிக்கிறது. இது அடிப்படை மனித உரிமையாக சிலரால் கருதப்படும் ஒரு சுதந்திரம் ஆகும். நாடுகளுக்கிடையே பயணம் செய்வதற்கும் வசிப்பதற்குமான முழுமையான சுதந்திரம் பெரும்பான்மையானோருக்கு இல்லை. இத்தகைய சுதந்திரம் வேண்டும் என்று சில அமைப்புகள் வலியுறுத்தி வந்த போதிலும், அந்தக் கோரிக்கைக்கு ஒரு நாட்டினதும், பன்னாட்டு அமைப்புகளினதும் ஆதரவு இல்லை. வெவ்வேறு வாழ்தரம் உள்ள நாடுகள், கீழ் வாழ்தரம் உள்ள நாடுகளில் இருந்து குடிவரவை விரும்பவதில்லை. முழுமையான சுதந்திரம் இருந்தால், நிலையான நிர்வாகம் செய்வதும் கடினாமக இருக்கும் என்றும் கருதப்படுகிறது.

ஒரு குடிமை நாட்டுக்குள்ளேயே நகர்வதற்கு பெரும்பான்மை நாடுகளில் சுதந்திரம் உண்டு. எனினும் பல நாடுகளில் இச்சுதந்திரமும் இல்லை. குறிப்பாக சீனாவில் ஒரு கிராமத்தார் நகரத்துக்கு சுதந்திரமாக அனுமதி இன்று நகர முடியாது.

நகர்வு சுதந்திரம் என்பது ஒரு தனிப்பட்டவரின் இடத்துக்குள் செல்வதற்கான சுதந்திரம் என்று பொருள் படாது.

இவற்றையும் பாக்க
----------------
**முள் முருக்கை** (*Erythrina variegata*) ஆசியாவினதும், கிழக்கு ஆபிரிக்காவினதும் வெப்பவலயப் பகுதிகள், வடக்கு ஆத்திரேலியா, இந்தியப் பெருங்கடல் தீவுகள், பிஜிக்குக் கிழக்கில் உள்ள பசிபிக் பெருங்கடல் தீவுகள் ஆகியவற்றைச் சேர்ந்த, கிளைகளில் முட்களைக் கொண்ட ஒரு மரம் ஆகும். இதற்கு *எரித்ரைனா இண்டிக்கா* (*Erythrina indica*) என்ற மாற்று அறிவியல் பெயரும் உண்டு.

பெயர்கள்
--------

இதற்கு **கல்யாண முருங்கை முள்முருங்கை, கிஞ்சுகம், கவிர், புழகு, முள்முருக்கு, மலை எருக்கு** போன்ற பெயர்கள் உண்டு. முருங்கை போல் கிளைகளை வெட்டி வைத்தால் வேர் பிடித்து வளரும் தன்மையுடையது. மரத்தின் தண்டில் முட்கள் ஆங்காங்கே இருப்பதால், ‘முள்’முருங்கை என்று பெயர் பெற்றது. முருக்கு (பலாசம்) மற்றும் முள் முருக்கு ஆகிய தாவரங்கள், ஒரே தாவரக் குடும்பத்தைச் சேர்ந்ததால், வேறுபடுத்திக் காட்ட ‘முள்’முருக்கு எனும் பெயர் சூட்டப்பட்டிருக்கலாம்.

முள்முருக்கின் காய்

விளக்கம்
--------

இது 27 மீட்டர் உயரம் வரை வளரக்கூடியது. மூன்று சிற்றிலைகளுடன் கூடிய கூட்டிலை வடிவம் கொண்ட இதன் இலைகளின் காம்பு 20 செமீ வரை நீளம் உள்ளது. ஒவ்வொரு சிற்றிலையும் 15 செமீ நீள, அகலங்களை உடையதாக இருக்கக் கூடும். இதன் மணமில்லாத செந்நிறப் பூக்கள் அடர்த்தியாகக் காணப்படும். அவரை போன்ற பருப்புக்கனிகள் (pods) 15 செமீ வரை நீளமான உருளை வடிவம் கொண்டவை. விதைகள் சிவந்த மண்ணிறத்தில் இருக்கும். இம்மரம் ஓர் அழகூட்டும் தாவரம் என்ற வகையிலும் மதிப்பு உள்ளது. இவ்வினத்தில் பல வேறுபாடுகள் உண்டு. இலை நரம்புகள் மஞ்சள் அல்லது இளம் பச்சை நிறத்தில் உள்ள *பார்செல்லி* வகை, வெண்ணிறப் பூக்கள் கொண்ட *அல்பா* வகை என்பன குறிப்பிடத் தக்கவை. இத் தாவரத்தை விதை மூலமாகவோ அல்லது பதியமுறை (Vegitative) மூலமாகவோ வளர்க்க முடியும். கிளைகளை நட்டு வளர்ப்பதே பொதுவாகக் கையாளப்படுவதும் இலகுவானதுமான முறையாகும்.

இலக்கியப் பயன்பாடு
------------------

முருக்கின் பூ
ஏறத்தாழ 2000-2200 ஆண்டுகளாக முருக்கு என்னும் பெயர் வழங்கிவந்துள்ளது. சங்க இலக்கியத்திலே வந்துள்ள சில இடங்கள்:

* செம் பூ முருக்கின் நன் நார் களைந்து - குறுந்தொகை 156/2
* கரு நனை அவிழ்ந்த ஊழ்\_உறு முருக்கின்; எரி மருள் பூ சினை இன சிதர் ஆர்ப்ப - அகம் 41/2,3
* செம் முகை அவிழ்ந்த முள் முதிர் முருக்கின் -அகம் 99/2
* பொங்கு அழல் முருக்கின் ஒண் குரல் மாந்தி - அகம் 277/17

(அழல் என்றால் தீ)

கலித்தொகையில், *பிணி விடு முருக்கு இதழ் அணி கயத்து உதிர்ந்து உக* - கலி 33/
என்று பிணிவிடுப்பதைக் குறிக்கின்றார்கள்.

மேலும் பார்க்க
--------------

* மரங்கள் பட்டியல்

படிமங்கள்
---------

* இலைகளும் இளம் பட்டையும்,கொல்கத்தா, மேற்கு வங்காளம், இந்தியா.இலைகளும் இளம் பட்டையும்,கொல்கத்தா, மேற்கு வங்காளம், இந்தியா.
* கொல்கத்தாவில் உள்ள மரங்கள், மேற்கு வங்காளம், இந்தியா.கொல்கத்தாவில் உள்ள மரங்கள், மேற்கு வங்காளம், இந்தியா.
* அல்பா வகையின் பூக்கள்,கொல்கத்தா, மேற்கு வங்காளம், இந்தியா.*அல்பா* வகையின் பூக்கள்,கொல்கத்தா, மேற்கு வங்காளம், இந்தியா.
* அல்பா வகையின் பூக்கள்.*அல்பா* வகையின் பூக்கள்.
* மரத்தின் பட்டை, கொல்கத்தா, மேற்கு வங்காளம், இந்தியா.மரத்தின் பட்டை, கொல்கத்தா, மேற்கு வங்காளம், இந்தியா.
* பட்டையும் இலைகளும் ,கொல்கத்தா, மேற்கு வங்காளம், இந்தியா. பட்டையும் இலைகளும் ,கொல்கத்தா, மேற்கு வங்காளம், இந்தியா.
* 
* வித்துக்கள்வித்துக்கள்

மேற்கோள்கள்
-----------

1. ↑  டாக்டர் வி.விக்ரம் குமார் (29 திசம்பர் 2018). "முறுக்கேற்றும் முருங்கை". *கட்டுரை*. இந்து தமிழ். 29 திசம்பர் 2018 அன்று பார்க்கப்பட்டது.
**சந்திரா லட்சுமண்** **(Chandra Lakshman)** இந்திய திரைப்பட மற்றும் தொலைக்காட்சி நடிகை ஆவார். இவர், 2002 ஆம் ஆண்டு தமிழ் திரைப்படமான *மனசெல்லாம்* படத்தில் அறிமுகமானார். பின்னர் பல மலையாளம் மற்றும் தமிழ் திரைப்படங்கள் மற்றும் தொலைக்காட்சி தொடர்களில் நடித்தார். இவர் தொலைக்காட்சி தொடர்களில் ஏற்று நடித்த கதாபாத்திரங்களின் பெயர்களான *சந்திரா நெல்லிகதன், ரினி சந்திரசேகர், கங்கா மற்றும் திவ்யா முறையே சுவந்தம், மேகம், கோலங்கள் மற்றும் காதலிக்க நேரமில்லை தொடர்களின் மூலமாக நன்கு அறியப்படுகிறார்.*

தொழில்
------

திருவனந்தபுரத்தில் ஒரு பிராமண குடும்பத்தில் லட்சுமன் குமார் மற்றும் மாலதிக்கு சந்திரா லட்சுமணன் பிறந்தார். பின்னர் குடும்பம் சென்னைக்கு மாறியது, அங்கு இவர் தனது பள்ளி மற்றும் பட்டப்படிப்பை முடித்தார். இவர், ஜே என் பள்ளியில் ஆரம்பக் கல்வியையும், சென்னையிலுள்ள , *எம்.ஜி.ஆர். இன்ஸ்டிடியூட் ஆப் ஹோட்டல் மேனேஜ்மென்ட்* மற்றும் சென்னை பல்கலைக்கழகத்தில் பட்டப்படிப்பையும் முடித்தார். இவர், ஒரு பயிற்சி பெற்ற பரதநாட்டிய நடனக் கலைஞர் ஆவார். இவர் "ஹோட்டல் நிர்வாக" பயிற்சியை செய்து கொண்டிருந்தபோது, இயக்குனர் சந்தோஷ் அவரைப் பார்த்து அவரது *மனசெல்லாம்* படத்தில் நடிப்பதற்கு வாய்ப்பளித்தார்.

2002 ஆம் ஆண்டு வெளிவந்த தமிழ் திரைப்படமான *மனசெல்லாம்* படத்தில் திரைப்படத்தின் முன்னணி நடிகர் ஸ்ரீகாந்தின் சகோதரியின் கதாபாத்திரத்தில் நடித்து அறிமுகமானார், இந்தப் படத்தில் அவருடைய நடிப்பு அவரை மலையாளத் திரையுலகில் *ஆக்ஷன் த்ரில்லர்* திரைப்படமான *ஸ்டாப் வயலன்ஸ்* (2002) படத்தில் பிரித்விராஜ் சுகுமாரனுடன் ஒன்று சேர்ந்து, கதாநாயகி பாத்திரத்தை ஏற்பதற்கு, சாத்தியமானது. அதன்பிறகு, *சக்ரம்* , *பலராம்-தாரதாஸ்* மற்றும் *காக்கி* போன்ற பல மலையாள மொழிப் படங்களில் இவர் துணை கதாபாத்திரத்தில் நடித்துள்ளார்.

எனினும், அவர் தொலைக்காட்சித் தொடரில் அவரது தோற்றங்கள் மூலம் புகழடைந்தார். இவர் முதலில் மலையாள தொலைக்காட்சி நிகழ்ச்சியான "சுவந்தம்" தொடரில் சந்திரா நெல்லிகதன் கதாபாத்திரத்தில் நடித்தார். இது ஒரு வில்லத்தனமான கதாபாத்திரம் மற்றும் விமர்சகர்களால் பெரிதும் பாராட்டப்பட்டது. இத் தொடரில் நடித்ததின் மூலமாக நன்கு பிரபலமடைந்தார். பின்னர் இவர் *தேவி* போன்ற தொடரில் நடித்தார். இதில் குடும்பப் பெண் போலவும், ஜ்வாலாயாயி என்ற பெயரில் வில்லத்தனமான கதாபாத்திரத்திலும் இரு மனநிலை கொண்ட பெண்ணாக நெடுமுடி *வேணுவுடன்* இணைந்து நடித்தார். *மேகம் தொடரில்,* ரினி சந்திரசேகர் வேடத்தில் நடித்ததற்காக, அவர் பல விமர்சனங்கள் மற்றும் பல விருதுகளையும் பெற்றார். தமிழில், கங்கா என்னும் பெயரில், எதிர்மறை கதாபாத்திரத்தில் புகழ்பெற்ற *கோலங்கள்* தொடரில் நடிகை தேவயானி உடன் நடித்துள்ளார். பிரபலமான தொடரான *காதலிக்க நேரமில்லை", மற்றும்* வசந்தம்" போன்ற தொலைக்காட்சித் தொடர்களில் திவ்யா மற்றும் அகிலா போன்ற கதாபாத்திரங்களை ஏற்று நடித்துள்ளார். மேலும், சில விளம்பரங்களில் அவர் தோன்றியுள்ளார்.

குறிப்புகள்
-----------

1. 1 2 3 4  "Change of image". Chennai, India: தி இந்து. 2007-01-19. Archived from the original on 2007-05-09.. பார்த்த நாள்: 2009-11-12.
2. ↑  "காப்பகப்படுத்தப்பட்ட நகல்". 2015-05-05 அன்று மூலம் பரணிடப்பட்டது. 2019-03-30 அன்று பார்க்கப்பட்டது.
3. 1 2  "Cultural and award nite on Friday". தி இந்து. Archived from the original on 2007-12-09.. பார்த்த நாள்: 2009-11-12.
4. ↑  "The Bad and The Ugly". தி இந்து. 2008-03-23 அன்று மூலம் பரணிடப்பட்டது. 2009-11-12 அன்று பார்க்கப்பட்டது. Unknown parameter `|=` ignored (உதவி)
5. ↑  "Stepping into the same shoes". தி இந்து. 2009-11-12 அன்று பார்க்கப்பட்டது.
[*தொடர்பிழந்த இணைப்பு*]